cyanic-selkie/wikianc huggingface dataset:
Anne Frank
Arresto y muerte
Dimpués d'a guerra, d'os aproximadament 110 000 chodigos que estioron deportaus dende os Países Baixos entre a ocupación nazi, solament 5000 sobrevivioron. D'os ueito inquilinos de l'achterhuis, solament o pai d'Ana sobrevivió. Herman van Pels estió gaseado chusto dimpués d'a plegada d'o grupo a Auschwitz-Birkenau, o 6 de setiembre de 1944. A suya esposa Auguste murió entre o 9 d'abril y o 8 de mayo de 1945, en Alemanya u en Checoslovaquia. O suyo fillo Peter murió o 5 de mayo de 1945 en o campo de concentración de Mauthausen, en Austria, dimpués d'estar tresladau caminando dende Auschwitz.
O Dr. Friedrich Pfeffer ( U Sr. Dussel) murió o 20 d'aviento de 1944 en o campo de concentración de Neuengamme. A mai d'Ana, Edith Hollander, murió o 6 de chinero de 1945, en Birkenau. Johannes Kleiman y Victor Kugler, socios comercials d'Otto Frank que aduyoron a os anteriors entre que remanioron amagaus, fuoron arrestados por aduyar a la familia Frank. Toz dos fuoron sentenciados a realizar un Arbeitseinsatz (servicio de treballo) en Alemanya, y sobrevivioron a la guerra.
Arlòs
Arlòs (Arlòs en occitán, Arlos en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania. Feba parte de l'antiga rechión d'o Comenche.
Anne Frank
Publicación d'0 diario
Otto Frank sobrevivió y tornó a Ámsterdam. Estió informau d'o feneiximiento d'a suya esposa y d'o treslado d'as suyas fillas a Bergen-Belsen, quedando con a esperanza que aconseguisen sobrevivir. En chulio de 1945, a Cruz Roya confirmó as muertes d'Ana y Margot, y fuo solament alavez quan Miep Gies le dio o Diario. Dimpués de leyer-lo, Otto comentó no haber-se dau cuenta de cómo Ana heba manteniu un rechistro tan exacto y bien escrito d'o suyo estadía chuntos. Tractando de complir postumament o deseyo d'Ana expresau en o Diario de convertir-se en escritora, decidió intentar publicar-lo. En preguntar muitos anyos dimpués sobre a suya primera reacción, respondió sencillament: «Nunca sabié que a mía chicota Ana yera tan profunda».
O Diario d'Ana s'encieta como una expresión privada d'os suyos pensamientos intimos, expresando a intención de nunca permitir que atros lo leyesen. Describe cándidamente a suya vida, a suya familia y companyers y a suya situación, mientres empecipia a reconoixer a suya ambición d'escribir novelas y publicar-las. En o verano de 1944, escuitó una transmisión de rayo de Gerrit Bolkestein —miembro d'o gubierno neerlandés en l'exilio— que deciba que en rematar a guerra creyaría un rechistro publico d'a opresión sufierta por a población d'o suyo país baixo a ocupación alemana. Mencionó a publicación de cartas y diarios, de traza que Ana decidió que contribuiría con o suyo Diario. Prencipió a correchir a suya escritura, a eliminar seccions y a rescribir atras, en vistas a una posible publicación. A o suyo quaderno orichinal, anexó cuantos quadernos adicionals y fuellas sueltas. Creyó pseudonimos pa os miembros d'o grupo y os suyos benefactors. A familia van Pels se convirtió en Hermann, Petronella y Peter van Daan; Fritz Pfeffer pasó a clamar-se Albert Dussel. Otto Frank utilizó a versión orichinal d'o Diario, conoixida como «versión A2», y a versión correchida, conoixida como «versión B», pa producir a primera versión pa estar publicada. Retiró beluns pasajes, sobre tot aquells en os quals se referiba a la suya esposa en termins poco halagadores, asinas como seccions en as qualas charraba de detalles intimos respective a o suyo floreciente sexualidat. Restauró as verdaderas identidatz d'a suya familia, pero retenió os pseudonimos d'as atras personas.
Arlòs
A suya población ye de 90 habitants (2006) en una superficie de 9,41 km², con una densidat de población de 9,56 hab/km².
Anne Frank
Publicación d'0 diario
Frank levó o diario a la historiadora Anne Romein, qui intentó publicar-lo, sin exito. Dimpués le lo pasó a o suyo esposo Jan Romein, qui escribió un articlo sobre o libro con o titol de «Kinderstem» («A voz d'una nina») en o periodico Het Parool o 3 d'abril de 1946. Escribió que o diario «pausadament expresau en a voz d'una nina, amuestra toz os odios d'o fascismo, millor que todas as evidencias d'os chudicios de Núremberg chuntas». ​ O suyo articlo atrayió o ficacio d'os editores y o Diario estió publicau en os Países Baixos en 1947 por l'editor Contact, d'Ámsterdam, baixo o titol Het Achterhuis (A casa de dezaga). Estió reimpreso en 1950. En abril de 1955 amaneixió a primera traducción d'o diario en espanyol baixo o titol As cambras de dezaga (traducción de Mª Isabel Iglesias, editorial Garbo, Barcelona).
Arlòs
Cheografía
O termin comunal d'Arlòs se troba situato a una altaria meyana de 523 metros sobre o livel d'a mar, con altarias menima de 509 y maxima de 2.165 metros. Ye a una distancia de 32 km de Sent Gaudenç, a capital d'o suyo districto.
Anne Frank
Publicación d'0 diario
Albert Hackett escribió una pieza de teatro basada en o Diario, enguerada en Nueva York en 1955, que recibió o Premio Pulitzer de Teatro. A pieza estió levada a o cine en 1959 con o titol O diario d'Ana Frank. Estió protagonizada por l'actriz Millie Perkins, y Shelley Winters, que caracterizó a la sinyora Van Pels, aconsiguió l'Óscar a Millor Actriz Secundaria, que entregó a la Casa d'Ana Frank. A cinta obtenió una buena acullida y se fació acreedora d'atros dos Óscar. Manimenos, no se convirtió en un gran exito de taquilla, encara que dispertó tal ficacio que augmentó l'intrés mundial por o libro. O Diario estió creixendo en popularidat con o pasar d'os anyos, y hue ye lectura obligatoria en bachillerato de cuantos países y en cuantos estaus d'os Estaus Unius. En febrero de 2008 s'engueró en Madrit o musical O Diario d'Ana Frank - Un Canto a la Vida. Ye a primera vegada que a Fundación Ana Frank rebla os dreitos a una interpresa pa representar un musical sobre Ana Frank y a suya obra en toz.
En 1986, se publicó una edición critica d'o Diario. ​ Ista edición compara seccions orichinals con seccions modificadas por o pai, y incluye una discusión relativa a la suya autenticidat asinas como datos historicos sobre a suya familia.
En 1988, Cornelis Suijk —antigo director d'a Fundación Ana Frank y president d'a Fundación pa la educación sobre l'Holocausto d'os Estaus Unius— anunció que heba obteniu cinco pachinas que heban estau eliminadas por Otto Frank d'o Diario antes d'a suya publicación. Suijk afirma que Otto Frank le entregó ixas pachinas poco antes d'a suya muerte en 1980. As pachinas eliminadas contienen comentarios muit criticos d'Ana Frank ent'a relación matrimonial d'os suyos pais y ent'a suya mai. ​ A decisión de Suijk de reclamar dreitos d'autor sobre as cinco pachinas enta ixo financiar a suya fundación en os Estaus Unius causó controversia. L'Instituto Neerlandés de Documentación de Guerra, actual propietario d'o manuscrito, solicitó que le isen entregadas as pachinas faltantes. En 2000 o Ministerio Neerlandés d'Educación, Cultura y Sciencia accedió a donar 300 000 dolars a la fundación de Suijk y as pachinas estioron entregadas en 2001. ​ Dende alavez, han estau incluidas en as nuevas edicions d'o Diario.
En 2004, se publicó un nuevo libro en os Países Baixos, titulado Mooie zinnen-boek (Libro de frases bonicas), que conteneba fragmentos de libros y poemas curtos que Ana recopiló, por consello d'o suyo pai, entre a suya permanencia en l'achterhuis.
Elogio a Ana Frank y o suyo diario
En a suya introducción a la primera edición d'o Diario en os Estaus Unius, Eleanor Roosevelt lo describió como «un d'os mas sabios y commovedors comentarios que he leito sobre a guerra y a suya impacto en os seres humans». O escritor sovietico Ilya Ehrenburg diría mas tarde: "una voz que charra por a de seis millons; a voz no d'un sabio u un poeta, sino a d'una mesacha corrient". ​ A medida que ha creixiu a talla d'Ana Frank como escritora y humanista, s'ha convertiu en un simbolo de l'Holocausto y mas ampliament como que una representant d'a persecución. Hillary Rodham Clinton, en o suyo discurso d'acullida d'un Premio Humanitario Elie Wiesel en 1994, citó o Diario d'Ana Frank y dició que «nos dispierta frent a la locura d'a indiferencia y o terrible pre que suposa pa os nuestros chovens», que relacionó con os recients escayecimientos ocurrius en Sarajevo, Somalia y Ruand. ​ Dimpués de recibir o premio humanitario d'a Fundación Ana Frank en 1994, Nelson Mandela s'endrezó a una multitut en Johannesburgo, decindo que heba leito o diario d'Ana Frank mientres yera en prisión y que «obtenió un gran aliento d'ell». Comparó la luita d'Ana contra o nazismo con a suya propia contra l'apartheid, trazando una linia paralela entre as dos filosofías con o comentario «porque istas creyencias son evidentment falsas, y porque estioron, y siempre serán desafiadas por os semellants a Ana Frank, son destinadas a o fracaso».
En o mensache final d'a biografía sobre Ana Frank de Melissa Müller, Miep Gies tractó de disipar o que creyeba yera una creyencia equivocada que iba en augmento, «Ana simboliza a os seis millons de victimas de l'Holocausto», escribindo: «a vida y muerte d'Ana yera o suyo propio destín, un destín individual que se repitió seis millons de vegadas. Ana no puede, y no debe, representar a os muitos individuos a os quals os nazis furtoron as suyas vidas... Pero o suyo destín nos aduya a acceptar a immensa perda que sufrió o mundo por culpa de l'Holocausto».
Desafíos negaconistas y accions legals
Dende a suya publicación s'ha meso empeño en desacreditar o diario, y dende meyaus de 1970 David Irving (negacionista de l'Holocausto) ha estau constant a l'aseverar que o diario no sería autentico. ​ Seguntes o tamién negacionista Robert Faurisson, o diario no fuo realment escrito por Ana Frank, ya que contiene pachinas escritas con bolígrafo, inventau en 1938 y patentado en Argentina o 10 de chunyo de 1943, pero que no habría estau introduciu en Alemanya dica un anyo dimpués, calendata en a quala Ana heba estau ya tresladada a o campo de concentración (2 de setiembre de 1944) y o suyo Diario yera rematau. De toz modos, os diversos estudios levaus a cabo en o diario han contrimostrau que as pachinas que contienen anotacions en bolígrafo son dos, adhibidas en 1960 por una grafóloga que estudió o texto.16​ En 2006, a Usina Federal d'Investigación Criminal (BKA), que en 1980 heba certificau a existencia d'ixas dos pachinas escritas en bolígrafo, emitió un comunicau explicitando que ixe estudio de quatro pachinas de garra modo puede estar utilizau pa meter en dubda l'autenticidat d'o Diario.
As continas declaracions publicas feitas por qui niegan l'Holocausto levoron a Teresien da Silva a comentar en 1999, en nombre d'a Casa d'Ana Frank, que «pa muitos extremistas de dreitas [Ana] contrimuestra estar un obstáculo. O suyo testimonio d'a persecución d'os chodigos y a suya muerte en un campo de concentración son blocando o camín pa la rehabilitación d'o nacionalsocialismo».
Dende os anyos 50, a negación de l'Holocausto ha estau una infracción criminal en qualques países europeus, y s'ha feito uso d'a lei pa aprevenir un augmento de l'actividat neonazi. En 1959 Otto Frank prenió accions legals en Lübeck contra Lothar Stielau, un profesor de colechio y antigo miembro d'as Choventutz Hitlerianas que publicó un documento estudiantil en o qual describió o Diario como que una falsificación. O tribunal examinó o diario y concluyó en 1960 que iste yera autentico. Stielau se retractó d'a suya afirmación anterior, y Otto Frank no levó a suya demanda mas luent.
En 1958 un grupo de manifestantes desafió a Simon Wiesenthal entre una representación d'o Diario d'Ana Frank en Viena asegurando que Ana Frank nunca existió, y le pidioron que prebase a suya existencia trobando a l'hombre que la i heba arrestado. Empecipió a buscar a Karl Silberbauer y lo trobó en 1963. Quan estió entrevistado, Silberbauer admitió decamín o suyo paper, y identificó a Ana Frank en una fotografía como que una d'as personas que fuoron arrestadas. Proporcionó una versión completa d'escayecimientos y recordó haber vuedau en o goso una maleta plena de papers. A suya declaración corroboró a versión d'os feitos que heba estau presentada anteriorment por testigos como Otto Frank.
En 1976 Otto Frank emprendió accions contra Heinz Roth, de Fráncfort, que publicó folletos que indicaban que o Diario yera una falsificación. O chuez decidió que si publicaba nuevas afirmacions en ixa linia sería condenau a pagar una pinyora de 500 000 marcos alemans y s'enfrontinaría a una sentencia de seis meses de garchola. Dos casos estioron desestimados por os tribunals alemans en 1978 y 1979 amparándose en o dreito a la libertat d'expresión, en vista de que a queixa no heba estau levada a cabo por garra «parte perchudicada». O tribunal declaró en cada caso que si se feba una nueva petición dende una parte perchudicada, como que Otto Frank, se podrían ubrir dilichencias por difamación.
A controversia plegó a o suyo punto mas alto en 1980 con l'arresto y chudicio de dos neonazis, Ernst Römer y Edgar Geiss, que estioron chudgaus y trobaus culpables d'a creyación y distribución d'impresos denunciando a falsedad d'o Diario, a o que siguió una querella d'Otto Frank. Entre l'apelación, un equipo d'historiadores examinó os documentos d'alcuerdo con Otto Frank, y determinoron a suya autenticidat.
Con a muerte d'Otto Frank en 1980, o diario orichinal, incluindo cartas y fuellas sueltas, estió deixau en herencio a l'Instituto pa la Documentación d'a Guerra d'os Países Baixos, que levó a cabo en 1986 un estudio forense d'o diario a traviés d'o Ministerio de Chusticia d'os Países Baixos. Dimpués de fer una comparanza d'a caligrafía con eixemplars d'autoría prebada determinoron que coincidiban, y que o paper, pegamento y tinta emplegaus yeran facils d'adquirir entre o periodo en o qual s'afirmaba que o Diario heba estau escrito. A suya determinación final estió que o Diario yera autentico. O 23 de marzo de 1990 o Tribunal Rechional d'Hamburgo confirmó a suya autenticidat.
Legado
O 3 de mayo de 1957 un grupo de ciudadans, incluiu Otto Frank, establioron a Fundación Ana Frank en un esfuerzo por salvar l'edificio de l'achterhuis en Prinsengracht d'a demolición, y pa fer-lo accesible a o publico. Otto Frank insistió que o proposito d'a fundación sería o de fomentar o contacto y a comunicación entre chovens de diferents culturas, relichions y razas, y oposar-se a la intolerancia y a la discriminación racial.
Tacito
Publio Cornelio Tacito (en latín Publius Cornelius Tacitus) (55-120) estió un politico, escritor, historiador y orador romano.
Respective d'a suya obra historica, ye autor de tres obras prou conoixitas, Annales, Historiae y De origine et situ germanorum, que se considera que son as establidoras d'a historiografía romana.
Anne Frank
Legado
A Casa d'Ana Frank ubrió as suyas puertas o 3 de mayo de 1960. Consiste en l'almacén Opekta, as usinas y l'achterhuis, sin amueblar, pa que os visitantes podesen caminar librement por todas as cambras. Se conservan belunas reliquias personals d'os suyos antigos inquilinos, por eixemplo as fotografías d'estrelas de cine apegadas en a paret por Ana, una porción d'o paper pintau sobre o qual Otto Frank marcaba l'altura d'as suyas fillas mientres creixeban y un mapa en a paret sobre o qual rechistró l'abance d'as fuerzas aliadas, tot ixo protechiu agora por laminas de plexiglás. Dende a chicota cambra que ise una vegada fogar de Peter van Pels, un corredor connecta l'edificio con as suyas construccions vecinas, tamién adquiridas por a Fundación. Istos atros edificios alzan o Diario, asinas como exposicions no permanents que describen diversos aspectos de l'Holocausto y muestras mas contemporanias d'a intolerancia racial en diversos puestos d'o mundo. S'ha convertiu en una d'as prencipals atraccions turisticas d'os Países Baixos, y cada anyo la visitan mas de meyo millón de personas.
En 1963 Otto Frank y a suya segunda muller, Fritzi (Elfriede Markowitz-Geiringer), establioron l'Anne Frank Fonds como que una organización de beneficencia, con base en Basilea, Suiza. O Fonds recauda diners pa donarlo a las causas que l'amenesten. Dimpués d'a suya muerte, Otto legó os dreitos sobre o Diario a ista institución, con a cláusula que os primers 80 000 francos suizos producius como beneficio cada anyo se distribuisen entre os suyos hereders, y que qualsiquier ingreso por alto d'ixa cantidat se destinase a o Fonds pa o suyo uso en os prochectos que os suyos administradors considerasen digno d'ixo. Proporciona, con caracter anyal, financiamiento pa o tractamiento medico d'os Chustos entre as nacions. S'ha esforzau por educar a os chovens contra o racismo y ha amprau beluns d'os manuscritos d'Ana Frank a o Museo Commemorativo de l'Holocausto d'os Estaus Unius en Washington, D. de C. pa una exposición en 2003. O suyo informe anyal pa ixe mesmo anyo dio bella cuenta d'o suyo esfuerzo pa realizar contribucions a livel global, con o suyo emparo a prochectos en Alemanya, Israel, India, Suiza, o Reino Uniu y os Estaus Unius.
Actualment a Casa d'Ana Frank conta con cinco organizacions asociadas: en o Reino Uniu, Alemanya, Estaus Unius, Austria y Argentina que amás de funcionar como que facilitadores d'as actividatz educativas d'a Casa d'Ana Frank (como que a exposición itinerant «Ana Frank una historia vichent») levan abance actividatz educativas propias.
Tarta Esterházy
A tarta Esterházy (en hongaro Eszterházi torta y en alemán Esterházy-Torte) ye o nombre d'un pastel d'almendra y chicolate tipico d'a gastronomía d'Austria y Hongría. Debe o suyo nombre a o Conte Pál Antal Esterházy (1776-1866), un miembro d'a familia d'a nobleza hongara Esterházy y ministro d'Exteriors de l'Imperio Austrohongaro.
A tarta ye feita con una masa a base de claras de uevo a punto de nieu, almendras rallatas, zucre, manteca y farina. Con dita masa se forman cinco capas cerculars d'a mesmo gordaria. S'apuyalan as capas una dencima d'otra, deseparatas por un tipo de crema pastelera. En iste punto, se le da a o pastel un glaseyato con una mezcla de claras de uevo, zucre y augua. Ta rematar, se dibuixa sobre o glaseato, con filos de chicolate negro, un disenyo caracteristico que remera una tiraraina y se chitan por dencima fruitos secos picatos (como os d'o chelato crocanti).
Romanticismo
right|thumb|250px|[[Caspar David Friedrich: En caminando dencima d'una mar de boira (1818).]] right|thumb|250px|[[Eugène Delacroix: A libertat en guiando a o pueblo (1830).]] right|thumb|250px|[[Francisco de Goya: O 3 de mayo de 1808 (1814).]] Se conoix con o nombre de Romanticismo a un movimiento cultural orichinato en os estatos d'Alemanya en zaguerías d'o sieglo XVIII, en primeras nomás que en o campo d'a Literatura pero que dimpués s'estendilló enta d'atras arias artisticas, dende a Musica dica la Pintura en pasando por l'Arquitectura, y que mesmo teneba implicacions en o campo d'a Politica. Fácil que fuese una reacción a o racionalismo que dominaba en a Ilustración y en o neoclasicismo, refirmando a importancia d'os sentimientos.
En o campo musical destacan como compositors romanticos Ludwig van Beethoven (1770-1827), Franz Schubert (1797-1828), Felix Mendelssohn (1809-1847), Frédéric Chopin (1810-1849), Robert Schumann (1810-1856), Anton Bruckner (1824-1896), Johannes Brahms (1833-1897), Gustav Mahler (1860-1911) u Serguei Rakhmaninov.
En o campo d'a Literatura destacan personalidaz como Gustavo Adolfo Bécquer, Lord Byron, Johann Wolfgang von Goethe, Victor Hugo, Mariano José de Larra, Edgar Allan Poe, Mary Shelley, Jacint Verdaguer u José Zorrilla.
Diane Lane
Diane Lane, naixita de Nueva York (Nueva York) o 22 de chinero de 1965, ye una actriz estausunidense, que prencipó a suya carrera cinematografica en primerías d'os anyos 1980 y que ha recibito quantos premios por o suyo treballo.
Malautía de Parkinson
thumb|300px|[[Michael J. Fox ye un actor afectau per a malautía de Parkinson.]]
Cangrena
A cangrena ye una mena de muerte tisular causada per a manca de riego sanguinio. Os simptomas pueden incluyir un cambeo en a color d'a piel a royo u negro, cuixón, infladura, dolor, ruptura d'a piel y fredor. Os pietz y las mans son os mas afectaus. Si la cangrena ye causada per un achent infeccioso, puede presentar-se con calentura u sepsis.
Malautía de Parkinson
A malautía de Parkinson u mal de Parkinson u simplament parkinson, ye una malautía neurodechenerativa cronica caracterizada per bradicinesia (movimiento pando), richidez (augmento d'o ton muscular), temblor y perda d'o control postural. Ista malautía se debe a un deficit en a secreción de dopamina, hormona liberada per as terminacions niervosas d'a substancia negra.
Cangrena
Os factors de risgo incluyen diabetis, arteriopatía periferica, tabaquismo, traumatismo grieu, alcoolismo, SIDA, conchelación, gripe, dengue, paludismo, picueta loca, peste, hipernatremia, lesions per radiación, malotía meningococica, infección per estreptococos d'o grupo B y sindrome de Raynaud. Se puede clasificar como cangrena ixuta, cangrena humida, cangrena gasiosa, cangrena interna y fascitis necrosant. O diagnostico de cangrena se basa en os simptomas y ye refirmau per prebas como imachens medicas.
Malautía de Parkinson
Ista malautía represienta lo segundo trastorno neurodechenerativo per a suya freqüencia, situando-se per dezaga d'a malautía d'Alzheimer. Ye extendida per tot o mundo y afecta tanto a lo sexo masculín como a lo femenín, afectando entre un 1 % a un 2 % d'a población sobre 60 anyos u d'un 0,5 % a un 5 % d'a población mayor de 65 anyos. A malautía puede presentar-se dende os 40 anyos y la suya incidencia va augmentando con a edat, especialment en os varons.
Cangrena
O tractamiento puede incluyir cirurchía pa extirpar o teixiu muerto, antibioticos pa tractar qualsequier infección y esforzos pa abordar a causa subchacent. Os esforzos quirurchicos pueden incluyir desbridamiento, amputación u l'emplego de terapia con cucos. Os esforzos pa tractar a causa subchacent pueden incluyir cirurchía de bypass u anchioplastia. En bells casos, l'oxichenoterapia hiperbarica puede estar util. Se desconoixe con qué freqüencia ocurre l'afección.
Malautía de Parkinson
A malautía de Parkinson augmenta a suya gravedat con o tiempo, como conseqüencia d'a destrucción progresiva, per causas que encara se desconoixen, d'as neuronas pigmentadas d'a substancia negra.
Harrison's Flowers
Harrison's Flowers (títol en anglés encara que a cinta sía francesa, en aragonés As flors de Harrison, enguerada en Aragón con o títol en castellano de Las flores de Harrison) ye una cinta francés de l'anyo 2001 de cine belico y cine de drama sobre as guerras de Yugoslavia, dirichita por Élie Chouraqui seguntes un guión d'Élie Chouraqui, Didier Le Pêcheur y Isabel Ellsen (basato en una novela d'Isabel Ellsen) que en o suyo reparto incluye a destacatos actors como Andie MacDowell, Elias Koteas, Brendan Gleeson, Adrien Brody, David Strathairn, Alun Armstrong u Caroline Goodall.
Naschmarkt
O Naschmarkt (en dialecto vienés Naschmoakd ) ye o mercato mas popular d'a ciudat de Viena en Austria. Situato en a Wienzeile chunto a o río Viena tien una longaria d'alto u baixo 1,5 kilometros.
O Naschmarkt ha existito dende o sieglo XVI, quan se vendeban astí mas que mas botellas de leit. Dende l'anyo 1793, todas as fruitas y vechetals que plegaban ta Viena en carro s'heban de vender en o Naschmarkt. Por o contrario, os productos que plegaban por o Danubio se vendeban en atros puestos d'a ciudat. Hue en día, se pueden mercar en ell fruita y vechetals frescos de tot o mundo, especias exoticas, queso, pan, Kaisersemmeln, tartas, carnes y mariscos. Tamién bi ha a-saber-los chicotz restaurants que ofreixen, por eixemplo, sushi, kebab, peix, marisco y comida tradicional de Viena como o Kaiserschmarrn u as Palatschinken. Tamién bi ha botigas que venden ropa y complementos. Toz os sabados dende 1977 o mercato se extendilla dillá d'a Wienzeile sobre un aria adchacent, a on se troba o Flohmarkt.
L'atmosfera unica d'o Naschmarkt ye famosa difuera d'as mugas de Viena, y un gran numero de toristas lo visita cada anyo. thumb|O Naschmarkt en 1900|left|300px
Arcipestrau d'Albarracín
L'arcipestrau d'Albarracín ye un arcipestrau d'a diocesi de Teruel y Albarracín que incluye 39 parroquias perteneixients a municipios d'as comarcas aragonesas de Sierra d'Albarracín, Comunidat de Teruel y Xiloca
Arcipestrau d'Alcorisa
L'arcipestrau d'Alcorisa ye un arcipestrau d'a diocesi de Teruel y Albarracín que incluye 34 parroquias perteneixients a municipios d'as comarcas aragonesas de Baixo Aragón, Mayestrato, Cuencas Meneras y Andorra-Sierra d'Arcos
Valentín Tornos
Valentín Tornos López, naixiu de Madrit (Espanya) o 4 de chinero de 1901 y muerto en ixa mesma capital o 19 de setiembre de 1976, estió un actor espanyol activo en o mundo d'o teatro dende primerías d'os anyos 1920 y en o mundo d'o cine espanyol dende zaguerías d'os anyos 1950, a on siempre fació papels segundarios, encara que bien populars. Tamién treballó en televisión, mas que mas en papels dramaticos en series teatrals. Tanimientres, o suyo personache televisivo mas destacau estió Don Cicuta, en o concurso televisivo Un, dos, tres... responda otra vez.
Arcipestrau d'Alcorisa
Parroquias
Perteneixen a l'arcipestrau d'Alcorisa as siguients parroquias:
Valentín Tornos
Como actor cinematografico, se puet destacar as suyas interpretacions en bellas cintas como La gran familia (1962, Fernando Palacios), La verbena de la Paloma (1963, José Luis Sáenz de Heredia), La ciudad no es para mí (1963, Pedro Lazaga), El turismo es un gran invento (1968, Pedro Lazaga) u El bosque del lobo (1970, Pedro Olea).
Paredes de Nava
A suya población ye de 2.072 habitants (2011), en una superficie de 128,98 km² y una densidat de población de 16,06 hab/km².
Cheografía
A localidat de Paredes de Nava se troba situata a 775 metros d'altaria dencima d'o ran d'a mar, a una distancia de 21 km d'a ciudat de Palencia, a capital d'a suya provincia.
O suyo termin municipal muga con os termins de Becerril de Campos, Fuentes de Nava, Frechilla, Mazuecos de Valdeginate, Villalumbroso, Cardeñosa de Volpejera, Villamuera de la Cueza, Villoldo, Perales y Villaldavín.
Mo Yan
Mo Yan (en chinés, 莫言, en pinyin, Mò Yán) ye o pseudonimo de Guan Moye, con o significato de "no en charres" (en chinés simplificato 管谟业, en chinés tradicional 管謨業, en pinyin Guǎn Móyè), naixito de Gaomi (Shandong, China) o 17 de febrero de 1955, ye un escritor y novelista chinés en chinés. L'11 d'octubre de 2012 recibió o Premio Nobel de Literatura.
Fargo (cinta de 1996)
Ambientada en Minneapolis y atros lugars de Minnesota y en Dakota d'o Norte en 1987, a cinta se rodó en os estaus de Minnesota y Dakota d'o Norte y tamién en Canadá y explica cómo un vendedor d'autos usaus que amenista diners y que veye como su suegro lo menosprecia decide organizar o seqüestro d'a suya muller ta extorsionar a su suegro y contracta a una banda de matons, pero las cossa no s'escayecen como ell heba pensau. En a 69ena edición d'os Premios Oscar la cinta recibió siet nominacions, obtenenendo-ne 2 premios: Millor Actriz (McDormand) y Millor Guión Orichinal (chirmans Coen), entre d'atros premios y nominacions.
Ocho apellidos vascos
Ocho apellidos vascos (títol orichinal en castellano, en aragonés Ueito apellius bascos, enguerada en Aragón con o títol orichinal en castellano) ye una cinta de comedia romantica de cine espanyol de l'anyo 2014 dirichida por Emilio Martínez-Lázaro seguntes un guión orichinal de Borja Cobeaga y Diego San José, con una Banda Sonora Orichinal de Fernando Velázquez y una dirección de fotografía de Gonzalo Fernández Berridi. Producida por Álvaro Augustin, Ghislain Barrois y Gonzalo Salazar-Simpson ta las productoras Lazonafilms, Kowalski Antonio Films y Telecinco Cinema, en l'elenco d'a cinta amanixe, entre d'atros, actors como Clara Lago, Dani Rovira, Carmen Machi u Karra Elejalde.
O títol d'a cinta fa referencia a una scena d'a cinta a on Rafael Quirós "Antxon" diz tener ueito apellius d'orichen basco y quan li preguntan que quals en son, improvisa en inventando-se-los rechirando ta trobar personas que conoixca d'orichen basco: Gabilondo (por Iñaki Gabilondo), Urdangarin (por Iñaki Urdangarin), Zubizarreta (por Andoni Zubizarreta) y Argiñano (por Karlos Argiñano), por vía paterna; y Igartiburu (por Ane Igartiburu), Erentxun (por Mikel Erentxun), Otegi (por Arnaldo Otegi) y Clemente (por Javier Clemente), por vía materna, pero sin parar cuenta que l'apelliu Clemente no ye d'orichen basca.
Argumento
Amaia Zugasti ye una choven taxista basca que vive en Argoitia (un lugar ficticio) y ye amán de casar-se con Antxon. Tanimientres, Antxon creva lo compromiso y l'albandona. Las amigas d'Amaia li heban preparau una despedida de soltera en Sevilla y la fuerzan a fer lo viache. Dentran en un bar a on treballa Rafa Quirós, sevillán, socio d'o Real Betis Balompié y costalero d'una d'as confrarías d'a Semana Santa sevillana. Lo treballo de Rafa consiste en fer no nomás de cambrero, so que tamién d'humorista en o scenario y empecipia a contar chistes sobre bascos, y ixo fa que Amaia s'enaltere y Rafa la fa fuera d'o local. Pero una vegada fuera amanixe una atracción entre ells, que remata con Amaia dormindo en casa de Rafa.
De maitín, Amaia torna enta lo País Basco, pero s'ha dixau ixuplidau lo suyo telefón móbil en casa de Rafa y Rafa, d'atra man, s'ha enamorau d'Amaia. Rafa truca enta lo numero de l'aita (pai) d'Amaia sin saber que pai y filla portan anyos sin veyer-se. Encara que los suyos amigos preban de disuadir-lo porque Rafa mai no ha pasau de Despeñaperros enta lo norte, Rafa marcha enta Argoitia con l'enchaquia de tornar-li a Amaia lo suyo telefón, pero muit preocupau en estar ell andaluz y saber que en o País Basco no lis cuacan os andaluces. Quan se troba ya amán d'o suyo destín conoix a Merche, una simpatica muller que li diz que ye extremenya. En plegar en casa d'Amaia, la quimica no funciona entre ells y Amaia lo fa fuera. Desanimau, Rafa marcha por a carrera pero por un malentendiu se troba en a garchola, a on se fa pasar por un independentista basco miembro d'ETA en tener medrana d'os suyos companyers de celda. fa que truquen por telefón a Amaia, pero Amaia diz que no el conoix.
alavez plega en Argoitia Koldo, lo pai d'Amaia, como respuesta a la trucada de telefón que creye que li ha feito la suya filla. Quan charra con Amaia, creye que la voda entre Amaia y Antxon marcha bien y diz que quiere conoixer a Antxon antis d'a ceremonia. Amaia piensa que nomás que Rafa la puet aduyar y en zagueras marcha enta la garchola ta sacar-lo y li proposa de fer-se pasar por Antxon, nomás que ta cenar con Koldo una nueit. En primeras, Rafa no accepta, pero finalment diz que sí, y Amaia transforma a Rafa ta que no sía tan evident que se tracta d'un andaluz. En plegar ta la cena s'escayece la scena a on Koldo pregunta a "Antxon" por os suyos apellius y que, como s'ha dito, da lo suyo nombre a la cinta. Quan rematan la cena, Koldo quiere levar a "Antxon" a la suya casa y casualment Rafa troba la casa a on i vive Merche. Tot remata con Merche fendo-se pasar por "Ane" (Igartiburu, fan bromas con que se clama Ane Igartiburu), la mai de "Koldo". Ta sorpresa d'Amaia, que no comprende muito, "Ane" y Koldo, que sienten atracción mutua, queden ta fer un paseyo en o barco de Koldo a lo día siguient, i ixo que Koldo no sabe que "Ane" ye en realidat Merche, y quala ye la suya historia personal... Mica en mica s'embolica la cosa dica que plega lo día en que Amaia ha de casar-se con "Antxon", y ye que Amaia ha escomencipiau a enamorar-se de Rafa...
Rodache
O rodache d'a cinta s'escayece en a ficticia localidat d'Argoitia, que en realidat se tracta de Zarautz, Getaria y Zumaia en Guipuzcua, y Leitza en Navarra (ta la casa d'Amaia), que son os puestos a on realment se filmoron as scenas. Tamién se filmoron en Sevilla as scenas exteriors d'a ciudat, pero lo bar a on treballa Rafa, Los Muelles, se troba realment en Arrasate.
Critica
Dende que s'engueró la cinta nomás que en o suyo primer cabo de semana la veyoron mas de 400.000 espectadors, con un recaudo de 2,72 millons d'euros en taquilla, estando asinas entre os quinze millors engueros d'a historia d'o cine espanyol y a meyaus d'abril, nomás que un mes dende lo suyo enguero, esdevenió a cinta mas vista d'o cine espanyol con mas de 6,5 millons d'espectadors, y la segunda con mas recaudo en Espanya, con mas de 38 millons d'euros. Como conseqüencia d'iste notable exito se rodó posteriorment una continación d'a historia, ambientada ista vegada en Catalunya, con o títol de Ocho apellidos catalanes y en chinero de 2023 s'anunció una nueva entrega inspirada en a serie orichinal, Ocho apellidos marroquíes, ambientada en Marruecos.
Mikel Zorrilla, en Espinof, comenta que:
En a web Cine y cine comentan que:
Gloria Guida
Gloria Guida, naixita de Merano (Trentino-Alto Adigio) l'19 de noviembre de 1955, ye una actriz y cantora italiana. Ye entre las principals actrices de la comedia erotica italiana de la segunda mitat de los anyos '70.
Arcipestrau de Calamocha
L'arcipestrau de Calamocha ye un arcipestrau d'a diocesi de Teruel y Albarracín que incluye 50 parroquias perteneixients a municipios d'as comarcas aragonesas de Xiloca y Cuencas Meneras
Parroquias
Perteneixen a l'arcipestrau de Calamocha as siguients parroquias:
Bellissima
Bellissima (títol en italiano, en aragonés Polidisma) ye una cinta italiana de l'anyo 1951 de cine de drama dirichita por Luchino Visconti, que en o suyo reparto incluye a destacatos actors como Anna Magnani, Walter Chiari, Tina Apicella, Gastone Renzelli, Tecla Scarano, Arturo Bragaglia u Alessandro Blasetti.
Asma
thumb|300px|Asma.
L' asma (d'o griego antigo ἆσθμα āsthma "manca d'alentada") u pretura de peito ye una malotía inflamatoria a luengo plazo d'as vías respiratorias d'os polmons. Se caracteriza per simptomas variables y recurrents, obstrucción reversible d'o fluxo d'aire y broncoespasmos desencadenaus facilment. Os simptomas incluyen episodios de sibilancias, tos, opresión en o peito y dificultat pa alentar. Istos pueden ocurrir qualques vegadas a lo día u qualques vegadas a la semana. Seguntes a persona, os simptomas de l'asma pueden empiorar de nueitz u con l'exercicio.
Se creye que l'asma ye causau per una combinación de factors cheneticos y ambientals. Os factors ambientals incluyen la exposición a la contaminación de l'aire y los alerchenos. Atros desencadenants potencials incluyen medecinas como l'aspirina y los bloquiadors beta. Per un regular, o diagnostico se basa en o patrón d'os simptomas, a respuesta a lo tractamiento a lo largo d'o tiempo y las prebas de función polmonar per meyo d'espirometría. L'asma se clasifica seguntes a freqüencia d'os simptomas, o volumen espiratorio forzau en un segundo (FEV1) y la taxa de fluxo espiratorio maximo. Tamién se puede clasificar como atopico u no atopico, an atopia se refiere a una predisposición a desembolicar una reacción d'hipersensibilidat tipo 1.
No existe una cura conoixida pa l'asma, pero se puede controlar. Os simptomas pueden precaver-se privando los desencadenants, como los alerchenos y os irritants respiratorios, y suprimir-se con l'emplego de corticosteroides inhalaus. Se pueden fer servir agonistas beta d'acción alongada (LABA) u achents antileucotrienos amás d'os corticosteroides inhalaus si los simptomas de l'asma no se controlan. O tractamiento d'os simptomas que empioran rapidament gosa consistir en un agonista beta-2 d'acción breu inhalau, como salbutamol, y corticosteroides per vía oral. En casos muit grieus, ye posible que se requieran corticosteroides intravenosos, sulfato de magnesio y hespitalización.
En 2019, l'asma afectó alto u baixo a 262 millons de personas y causó a la raya de 461.000 muertes. A mayoría d'as muertes ocurrioron en o mundo en desembolique. L'asma a ormino prencipia en a nineza, y las taxas han augmentau significativament dende a lo decenio de 1960.
Sufixo -ardo
O sufixo -ardo ye un sufixo que se troba en aragonés dando un sentiu aumentativo, enfatizant y puet presentar un matiz despectivo. O suyo orichen se troba en l'adchectivo chermanico hart, que significa duro, fuerte y que en alto alemán antigo se feba servir pa creyar antroponimos que designaban a individuos poderososos u d'alta posición como Rîc-hart ("Ricardo") u Bern-hart ("Bernal"). Estos antroponimos pasoron dende as luengas chermanicas occidentals a las luengas galorromanicas y arriboron en l'aragonés. O infixo -ard- ye relacionau con o sufixo -ardo.
Infixo -ard-
Son parolas con infixo -ard-:
Confusions con atros sufixos y terminacions
En aragonés ye dificil poder saber si as parolas con a terminación -ardo, -arda tienen este sufixo u derivan de parolas con a terminación -arro por disimilación.
Parolas que tienen a terminación -ardo u la seqüencia -ard- pero que no representan este sufixo son:
Morte a Venezia
Morte a Venezia (títol en italiano, en aragonés Muerte en Venecia, enguerada con iste zaguer títol en Aragón) ye una cinta italiana de l'anyo 1911 de cine de drama dirichita por Luchino Visconti con un guión d'o mesmo Luchino Visconti y de Nicola Badalucco (basato en Der Tod in Venedig de Thomas Mann), que en o suyo reparto incluye a destacatos actors como Dirk Bogarde, Silvana Mangano, Romolo Valli, Mark Burns u Björn Andrésen. A cinta recibió cuantos premios.
Euskal Herria Bildu
Euskal Herria Bildu (u simplament EH Bildu; "Reunir Euskal Herria" en basco) ye una coalición estable de partius politicos d'ideolochía nacionalista y independentista basca que se sitúa entre a ezquierda y a extrema ezquierda d'o espectro politico. Ye a prencipal fuerza politica d'a ezquierda abertzale en Espanya.
A suya actividat se centra en as comunidatz autonomas d'o País Basco y Navarra, amás d'os municipios d'o Condado de Treviño y La Puebla de Arganzón (provincia de Burgos).
Fue fundau en 2012 como una coalición d'os partius politicos Sortu, Eusko Alkartasuna, Aralar (disuelto en 2017) y Alternatiba, amás de candidatos independients. L'1 d'abril de 2014 s'inscribió como partiu en o Ministerio de l'Interior.
Pro-verbo
Un pro-verbo u verbo comodín ye un verbo que substituye qualsiquier atro verbo, que no tien significau suyo propio y que s'interpreta a partir d'o contexto u d'o verbo que substituye. Ye o mesmo concepto que o pronombre aplicau a los substantivos.
A importancia d'os proverbos ye que por estar vuidos de significau se pueden posar en quasi toz os contextos. As construccions verbo-nominals ye o contexto mes habitual a on mes a sobén apareixerán os pro-verbos: fer calor.
Os pro-verbos tamién se fan servir como verbos auxiliars d'as perifrasis verbals: fer mover.
Pro-verbos en aragonés
En aragonés o pro-verbo ye sobre tot o verbo fer, bien estudiau en chistabín por Fernando Romanos.
Son construccions verbo-pronominals con verbo fer en aragonés: fer bien, fer boca, fer buena mina, fer calor, fer camín, fer comedia, fer comparanzas, fer mal, fer miedo, fer rabia, ecetra.
O verbo fer se fa servir pa fer perifrasis verbals causativas en casos en os que l'obchecto de l'acción tien muito paper en a propia acción. Os verbos aislaus d'estas accions son intransitivos en aragonés (l'augua bulle), pero con as perifrasis s'expresa una valura transitiva (Tu fas bullir l'augua).
Pro-verbos en atras luengas romanicas
En castellano o principal pro-verbo ye hacer ("fer"), pero tamién fan de pro-verbo dar y echar (cognato de l'aragonés "chitar").
Sierra de Pelarda
La sierra de Pelarda u sierra Pelarda ye una sierra de la branca aragonesa de lo Sistema Iberico a lo sud de la Sierra d'Orich.
Pro-verbo
Pro-verbos en atras luengas romanicas
O verbo dar fa de pro-verbo en expresions como dar un abrazo, dar risa, dar una pelicula (tamién echar una pelicula), dar la mano, dar un beso. Brian Mott observa que os casos en os que o castellano fa servir o verbo dar y o belsetán y o chistabín fan servir o verbo fer representan una "transferencia metaforica de subchecto a obchecto" u un "chesto unitario u actividat segmentaria". . Como eixemplo de transferencia metaforica de subchecto a obchecto tenemos dar rabia y como eixemplo d'actividat u chesto unitario dar un grito.
Sierra de Pelarda
Plega dica los 1.510 m en l'alto de Pelarda y dica los 1.492 m en La Retuerta.
Pro-verbo
Pro-verbos en atras luengas romanicas
O verbo echar fa de pro-verbo en expresions como echar una pelicula, echarse novia, echar una siesta.
Sierra de Pelarda
Lo terreno de la Sierra de Pelarda ye en los termins municipals de Beya, Fuent Frida, Allueva y Calamocha. Adintro de lo termin de Calamocha corresponde en part a los antigos termins municipals d'Olalla, Cutanda y Nueros.
Pro-verbo
Pro-verbos en atras luengas romanicas
En catalán o pro-verbo por excelencia ye fer como en aragonés, occitán y francés. En rechistros coloquials se puet fer servir fotre ("foter"), fúmer y cardar (fotre una hòstia a algú).
Sierra de Pelarda
Encara que actualment tienga una morfolochía serrana, los materials cenozoicos d'esta sierra perteneixen a la depresión de Calatayú y Mont Albán igual como los de sierra Pedregosa, lo que da ideya de prolongaus procesos erosivos que han afectau a muela d'Anadón y a las sierras d'Orich, Mont Albán, Sant Chust, la Costera y Lidón.
Pro-verbo
Pro-verbos en anglés
En anglés o pro-verbo principal ye to get. Una oración como Please get the door puet significar obrir a puerta, cerrar a puerta u levar a puerta dependendo d'o contexto.
Sierra de Pelarda
Hidrolochía
La versant nord-este desaugua enta La Uerba u enta lo río Aguas, la sudueste desaugua enta lo río de Barrachina a traviés de cursos d'augua menors como lo barranco de la Riera y la riera de Pelarda.
Arcipestrau de Mont Albán
L'arcipestrau de Mont Albán ye un arcipestrau d'a diocesi de Teruel y Albarracín que incluye 33 parroquias perteneixients a municipios d'as comarcas aragonesas de Cuencas Meneras, Andorra-Sierra d'Arcos y Xiloca
Parroquias
Perteneixen a l'arcipestrau de Mont Albán as siguients parroquias:
El relicario (cinta)
El relicario (títol orichinal en castellano, en aragonés O reliquiario, enguerada en Aragón con o suyo títol orichinal en castellano) ye una cinta de drama romantico musical de cine espanyol de l'anyo 1970 dirichida por Rafael Gil seguntes un guión orichinal de Rafael J. Salvia, con una Banda Sonora Orichinal de José Padilla y Manuel Parada, una dirección de fotografía de José F. Aguayo y producida ta la productora cinematografica Coral Producciones Cinematográficas. En o suyo elenco d'actors destacan en os suyos principals papels Carmen Sevilla, Arturo Fernández, Manolo Gómez Bur, Tomás Blanco, Jesús Guzmán, Amparo Martí, Rafael Alonso y Miguel Mateo Salcedo.
Bellas scenas d'a cinta se filmoron en as plachas d'a provincia d'Almería y en Madrit, y s'ambienta en a ciudat de Madrit en 1929 y en as fechas contemporanias a lo suyo rodache, ye decir, en os anyos 1960.
Braveheart
Dirichita por Mel Gibson seguntes un guión de Randall Wallace, con banda sonora orichinal de James Horner y con dirección de fotografía d'Andy Nelson, en o suyo reparto incluye a destacatos actors como Mel Gibson, Sophie Marceau, Patrick McGoohan, Angus Macfadyen, Brendan Gleeson u Catherine McCormack.
Ha recibito cuantos premios, encluyendo-ie l'Oscar a la Millor Cinta.
Escape from Alcatraz (cinta)
Escape from Alcatraz (títol en anglés, en aragonés Fuyida d'Alcatraz, enguerada en Aragón con o títol traduciu enta lo castellano de Fuga de Alcatraz) ye una cinta estausunidense de l'anyo 1979 de cine de drama y de cine de garcholas basata en uns feitos reals. Dirichida por Don Siegel seguntes un guión adaptau por Richard Tuggle (basau en Escape from Alcatraz, de J. Campbell Bruce), o director de fotografía ye Bruce Surtees, la producción cinematografica ye al cudiau d'o mesmo Don Siegel ta la productora cinematografica The Malpaso Company y en o suyo reparto incluye a destacaus actors como Clint Eastwood, Patrick McGoohan, Fred Ward, Jack Thibeau u Larry Hankin.
A cinta s'ambienta en l'anyo 1962 en a isla d'Alcatraz, en San Francisco (California) y conta la fuga de Frank Morris d'a garchola d'alta seguridat que se trobaba en ixa isla. Se filmó en a ciudat de San Francisco.
Michela Miti
Michela Miti, naixita como Michela Macaluso de Roma lo 12 de chunio de 1963, ye una actriz, cantora y escritora italiana. Su padre ye siciliano y su madre toscana. Encomenzó la suya carrera artistica ganando lo concurso Miss Riccione en 1978.
Rinitis
thumb|300px|Una muller con rinitis.
A rinitis ye la irritación y inflamación d'a membrana mucosa de l'interior d'o naso. Os simptomas comuns son conchestión nasal, secreción nasal, estarnudadera y goteyo posnasal.
A inflamación ye causada per virus, bacterias, irritants u alerchenos. A mena mas comuna de rinitis ye la rinitis alerchica, que per un regular ye provocada per alerchenos transportaus per l'aire, como lo polen y la mellasca. A rinitis alerchica puede causar simptomas adicionals, como estarnudadera y picor nasal, tos, dolor de tozuelo, fatiga, malagana cheneral y piora cognitiva. Os alerchenos tamién pueden afectar os uellos, causando uellos plorosos (u enrasaus), enroyius u con picor y infladura arredol d'os uellos. A inflamación da como resultau la cheneración de grans cantidatz de morgallo, lo que comunament produz secreción nasal, asinas como conchestión nasal y goteyo posnasal. En o caso d'a rinitis alerchica, a inflamación se produz per a desgranulación d'os mastocitos en o naso. Quan os mastocitos se desgranulan, liberan histamina y atras substancias quimicas, encomenzando un proceso inflamatorio que puede causar simptomas difuera d'o naso, como fatiga y malagana cheneral. En o caso d'a rinitis infecciosa, en ocasions puede dar puesto a una pneumonía, ya sía viral u bacteriana. Os estarnudos tamién se producen en a rinitis infecciosa pa forachitar bacterias y virus d'as vías respiratorias.
A rinitis ye muit comuna. A rinitis alerchica ye mas comuna en qualques países que en atros; en os Estaus Unius, alto u baixo d'o 10 a 30 % d'os adultos se veyen afectaus anyalment. A rinitis mixta se refiere a pacients con rinitis no alerchica y rinitis alerchica. A rinitis mixta ye un subtipo especifico de rinitis. Puede represientar entre lo 50 y lo 70 % de toz os pacients con rinitis. Manimenos, encara no s'ha confirmau la verdadera prevalencia d'a rinitis mixta.
Arcipestrau de Mora de Rubielos
L'arcipestrau de Mora de Rubielos ye un arcipestrau d'a diocesi de Teruel y Albarracín que incluye 26 parroquias perteneixients a municipios d'a comarca aragonesa de Gúdar-Chabalambre
Parroquias
Perteneixen a l'arcipestrau de Mora de Rubielos as siguients parroquias:
Beverly Hills Cop
Beverly Hills Cop (títol en anglés, en aragonés Poli en Beverly Hills, enguerada en Aragón con o títol en castellano de Supedetective en Hollywood) ye una cinta estausunidense de l'anyo 1984 de cine de comedia y cine policiaco, dirichita por Martin Brest sobre un guión de Daniel Petrie, Jr. (seguntes una historia de Danilo Bach y Daniel Petrie, Jr.) con dirección de fotografía de Bruce Surtees y banda sonora orichinal de Harold Faltermeyer. A cinta, que en o suyo reparto incluye a destacatos actors como Eddie Murphy, Judge Reinhold, John Ashton, Lisa Eilbacher, Ronny Cox u Steven Berkoff, recibió cuantos premios.